proxectonos/corpus_dominio_legal_administrativo_tmp huggingface dataset:
APROBACIÓN INICIAL EXPEDIENTE DE MODIFICACIÓN DE CRÉDITOS Nº 14/2018–3º CRÉDITO EXTRAORDINARIO
ADMINISTRACIÓN LOCAL — Municipal — Tui (Presupostos e cadros de persoal, 05/07/2018)

Aprobado inicialmente polo Pleno da corporación, en sesión ordinaria de data 28 de xuño de 2018, o Expediente de Crédito Extraordinario nº 3/2018 (Modificación de Créditos nº 14/2018), con cargo ao Remanente Líquido de Tesourería para gastos diversos para financiar parte das medidas necesarias co obxectivo de colaborar coa reparación e reconstrución da zona afectada pola explosión de Paramos o pasado 23 de maio do 2018, exponse ao público ao abeiro do artigo 177.6 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra e no Taboleiro de Edictos do Concello. Tui. Documento asinado dixitalmente á marxe. O alcalde Carlos Vázquez Padín
APROBACIÓN DEFINITIVA DO ORZAMENTO QUE REXERÁ PARA O ANO 2019
ADMINISTRACIÓN LOCAL — Municipal — Vigo (Presupostos e cadros de persoal, 28/12/2018)

O Pleno do Excmo. Concello de Vigo, en sesión extraordinaria celebrada o 26 de decembro de 2018, aprobou con carácter definitivo o Orzamento Xeral do Concello, que deberá rexer durante o exercicio do ano 2019, así como o do seu Organismo Autónomo Administrativo Xerencia Municipal de Urbanismo cos resumes por capítulos, así como os estados consolidados dos mesmos tal e como se achega. Contra a devandita aprobación, poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-administrativa. Ao abeiro do previsto no apartado 3 do artigo 171 do Texto refundido da Lei Reguladora das Facendas Locais, aprobado polo RDL 2/2004, de 5 de marzo, a interposición de recursos non suspenderá por si só a aplicación do orzamento definitivamente aprobado. O ALCALDE-PRESIDENTE Asinado electronicamente Abel R. Caballero Alvarez
EXPOSICIÓN PÚBLICA DA CONTA XERAL DO PRESUPOSTO PARA O EXERCICIO 2017
ADMINISTRACIÓN LOCAL — Municipal — Ribadumia (Presupostos e cadros de persoal, 25/10/2018)

Formulada e rendida a Conta Xeral do Presuposto deste Concello correspondente ó exercicio de 2017, e informada pola Comisión Especial de Contas, Facenda e Economía na súa sesión de 8 de outubro de 2018, expónse ó público cos documentos que a xustifican, por prazo de quince días hábiles, contados a partir do seguinte ó da publicación deste Edito no Boletín Oficial da Provincia, para que poida ser examinada e formularse os reparos e observacións que se estimen pertinentes, durante dito prazo de exposición e os oito seguintes, de conformidade có disposto no artigo 212.3 del Real Decreto Legislativo 2/2004, de 5 de marzo, por el que se aprueba el texto refundido de la Ley Reguladora de las Haciendas Locales. Ribadumia, 9 de outubro de 2017 O Alcalde, David J. Castro Mougán.
APROBACIÓN INICIAL DO REGULAMENTO DO CONSELLO MUNICIPAL DA CULTURA DE MOAÑA
ADMINISTRACIÓN LOCAL — Municipal — Moaña (Ordenanzas e Regulamentos, 21/06/2018)

O Pleno do Concello de Moaña en sesión de data 26/04/2018 acordou aprobar inicialmente o “Regulamento do Consello Municipal de Cultura de Moaña”. O expediente exponse a información pública e audiencia dos interesados, por un prazo de 30 días hábiles a fin de que poidan examinar o expediente e presentar as reclamacións ou suxestións que estimen oportunas. No suposto de que no período de exposición pública non se presenten reclamacións nin suxestións, este acordo provisional entenderase elevado automaticamente a definitivo, procedéndose á publicación no Boletín Oficial da provincia do texto íntegro do regulamento. Moaña, 13 de xuño de 2018. A Alcaldesa, Leticia Santos Paz. Documento asinado dixitalmente na marxe.
CONSTRUCIÓN DUNHA PISCINA EN ALMIRANTE 13, LANTAÑO, CONCELLO DE PORTAS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 14/12/2018)

As obras consistiron na construción dunha piscina de dimensións de 6,00 a 7,50 x 3,50 a 4 m e profundidade variable de 1,20 a 1,70 m, no lugar Almirante, parroquia de Lantaño (Portas), a 48 m dun regato innominado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Portas ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 8 de novembro de 2018. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
PADRÓN MESAS E CADEIRAS 2º TRIMESTRE 2018
ADMINISTRACIÓN LOCAL — Municipal — Marín (Recadación, 06/04/2018)

Por Resolución do Concelleiro delegado de Facenda do día 27 de marzo de 2018 foi aprobado o padrón fiscal correspondente ao concepto tributario de ocupación de vía pública con MESAS E CADEIRAS relativo a 2ª fracción (2º trimestre) do exercicio 2018. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de abril e o 5 de xuño de 2018, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mesas e cadeiras, relativo a 2ª fracción (2º trimestre ) do 2018. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de maio de 2018, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 1 de maio. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
APROBACIÓN DEFINITIVA DO ORZAMENTO 2018
ADMINISTRACIÓN LOCAL — Municipal — Rosal, O (Presupostos e cadros de persoal, 06/03/2018)

Aprobado definitivamente polo Pleno da Corporación na sesión extraordinaria celebrada o día 24 de febreiro de 2018 o orzamento xeral do Concello do Rosal para o exercicio 2018, en cumprimento dos artigos 169.3 do Texto Refundido da Lei Reguladora de Facendas Locais, Real Decreto Lexislativo 2/2004, e 20.3 do Real Decreto 500/90, faise público que o Orzamento Xeral ascende, en cada capítulo as cantidades que a continuación se expresan, segundo o seguinte detalle: Consonte ao disposto no artigo 127 do Real Decreto Lexislativo 781/1986, do 18 de abril, regulador do texto refundido das disposicións legais vixentes en materia de réxime local, faise saber que os cadros de persoal, aprobados xunto co orzamento xeral, son os seguintes: De acordo co disposto no artigo 171 do texto refundido da Lei Reguladora de Facendas Locais e no artigo 46.1 da Lei 29/1998, de 13 de xullo, reguladora da Xurisdicción Contencioso-Administrativa, contra a presente aprobación poderá interpoñerse directamente recurso contencioso-administrativo no prazo de dous meses a contar desde o día seguinte á publicación do presente anuncio. O expediente anterior atópase a disposición do público a efectos informativos, dende a súa aprobación definitiva ata a finalización do exercicio, de acordo co disposto no artigo 169.7 do texto refundido da Lei Reguladora das Facendas Locais. A Alcaldesa, Mª del Carmen Alonso Alonso Documento asinado electronicamente á marxe
EXPOSICIÓN PÚBLICA DO PADRÓN DAS TAXAS POLO SERVIZOS DE SUBMINISTRACIÓN DE AUGA, CONSERVACIÓN DE CONTADORES, CANON DA AUGA, COEFICIENTE DE VERTEDURA E SANEAMENTO.4º TRIMESTRE 2017
ADMINISTRACIÓN LOCAL — Municipal — Lalín (Recadación, 16/02/2018)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 4º trimestre de 2017, e aprobado pola Xunta de Goberno Local o día 5 de febreiro de 2018, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa F, nº 10 en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga segundo o artigo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais, advírtese ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Así mesmo, poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, de luns a venres. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Lalín, Documento asinado electrónicamente ao marxe. O alcalde Rafael Cuíña Aparicio
DELEGACIÓN DE ATRIBUCIÓN PARA AUTORIZACIÓN DE MATRIMONIO CIVIL
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 07/06/2018)

O Francisco Eloy Erola Turner Coc ditou o Decreto número 2018-0495 de 25 de maio segundo o cal: Visto que, con data de 18 de maio de 2018 (RXE 2994) foi remitido a esta Alcaldía, polo Xulgado de Paz de Salceda de Caselas, expediente para a autorización de matrimonio civil entre D/Dª Sergio Pousada Rodríguez (DNI 76905831H) e D./Dª Antonia Alicia Kely Jimenez Alfaro Olejua (DNI 35573254M), o vindeiro 7 de xullo de 2018. Visto o escrito presentada por D. Sergio Pousada Rodríguez con data 1 de febreiro de 2018 (RXE 666) solicitando que a autorización do matrimonio civil sexa celebrado pola Concelleira Verónica Tourón Domínguez. Visto o artigo 51.1 do Código Civil no seu texto vixente, así coma o establecido na directriz cuarta da instrución de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (segundo a cal, esta delegación debe estar documentada previamente, aínda que non se esixa a comprobación rexistral da mesma, bastando a tales efectos que na acta de autorización se faga constar que a Concelleira actuou por delegación do Alcalde respectivo). Visto o establecido nos artigos 114 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais (ROF en adiante) e, en uso das atribucións que me confiren os artigos 21.1 s) da Lei 7/1985, de 2 de abril, reguladora das bases do réxime local (LRBRL), e 51.1 do Código Civil e, de acordo co establecido no artigo 21.3 LRBRL, 1.–Delegar puntualmente no Señor/a Concelleiro/a da Corporación D./DªFuencisla Tican Oaida a miña atribución para a autorización do matrimonio civil entre D./Irfan Somme Higelmo (DNI 76905831H) e D./Dª Antonia Alicia Kely Jimenez Alfaro Olejua (DNI 35573254M), que se realizará na Casa do Concello (Salón de Plenos) o vindeiro día 7 de xullo de 2018.2.–O exercicio da atribución delegada deberá aterse ao establecido na Instrución de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (BOE 10 de febreiro de 1995) e na normativa vixente na que se basea aquela.3.–Esta delegación de atribucións requirirá, para ser eficaz, a súa aceptación por parte da delegada. Porén, a delegación entenderase aceptada tacitamente, se no termo de tres días hábiles contados dende a notificación deste acordo, o destinatario da delegación non fai manifestación expresa ante esta Alcaldía de que non acepta a delegación. Asemade, esta delegación se rexerá en todos os seus extremos polo establecido nos artigos 114 a 118 ROF e restante normativa concordante.4.–Publicar esta resolución no Boletín Oficial da Provincia.5.–Notificar a presente resolución ao/á Concelleiro/a delegado/a puntual e aos contraentes (unha vez sexa aceptada a delegación expresamente ou se entenda aceptada tacitamente). Documento asinado electronicamente.
MODIFICACIÓN ORZAMENTARIA 5/2018
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 22/06/2018)

Por acordo do Pleno de data 11 de xuño de 2018 aprobouse inicialmente o expediente de modificación orzamentaria 5/2018, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa. O alcalde Carlos Iglesias Cores
CONVOCATORIA PARA ASEMBLEA XERAL ORDINARIA DA COMUNIDADE DE USUARIOS DE AGUAS DE ATIOS
SECCIÓN NON OFICIAL —  — Comunidad de Usuarios de Aguas de Atios (Outros documentos, notificacións e informacións públicas, 10/01/2018)

O que subscribe Marcelino Rodríguez Bugarin, D. N. I.XXXXXXXXX, veciño do lugar de A Guía, parroquia de Atios, Concello de O Porriño (Pontevedra), pola presente convoco: O próximo día 28 de Xaneiro de 2018, terá lugar no salón de actos da casa cultural de Atios sita no barrio de A Guia, s/n, A ASEMBLEA XERAL ORDINARIA DE USUARIOS DE AUGAS DE ATIOS con primeira convocatoria as 11.30 horas e segunda convocatoria as 12.00 horas conforme o seguinte Orde do Día e aprobación, no seu caso, do que proceda: En Porriño, a 29 de Decembro de 2017. Roberto Rotaru Porcell
APROBACIÓN INICIAL DO EXPEDIENTE DE TRANSFERENCIA DE CRÉDITO 741/2018
ADMINISTRACIÓN LOCAL — Municipal — Covelo (Presupostos e cadros de persoal, 21/11/2018)

Aprobado inicialmente polo Pleno da Corporación o expediente de Modificación de Créditos (Transferencia de Crédito, expediente número 741/2018) dentro do Presuposto Municipal do corrente exercicio de 2018, queda exposto ó público, por un prazo de 15 días hábiles, na Secretaría do Concello, a efectos de exame e reclamacións. De non presentarse estas, entenderase definitivamente aprobado, segundo dispón o propio acordo de aprobación inicial. Covelo, na data que figura na marxe. O alcalde Juan Pablo Castillo Amigo
CONVOCATORIA PARA A CONFECCIÓN DUNHA LISTAXE DE CONTRATACIÓN PARA O POSTO DE CONDUTOR/A–MAQUINISTA
ADMINISTRACIÓN LOCAL — Municipal — Moaña (Persoal, oposicións, 02/05/2018)

Por Resolución da Alcaldía do 20.04.2018, aprobáronse as bases que regularán a convocatoria do proceso selectivo para a confección dunha listaxe de contratación para o posto de condutor/a–maquinista mediante o sistema de concurso oposición libre. O período de presentación de solicitudes será de dez días naturais a contar dende o seguinte ao do publicación do anuncio no Boletín oficial da provincia de Pontevedra. As bases íntegras publicaranse no taboleiro de anuncios e na páxina web do Concello (www.concellodemoana.org). Moaña, 20 de abril de 2018.—A alcaldesa, Leticia Santos Paz
APROBACIÓN E PUBLICACIÓN DAS BASES DO II CERTAME DE CARROZAS DE REIS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 11/12/2018)

A Xunta de Goberno Local do concello de Cangas, en sesión ordinaria celebrada o día 26 de novembro de 2018, acordou a aprobación das bases do “II Certame de Carrozas” PRIMEIRA.- Poderá participar calquera colectivo social, cultural, deportivo de Cangas que cumpra as presentes bases, debendo realizar a correspondente inscrición na Casa da Xuventude de Cangas, cubrindo o formulario antes do 5 de decembro de 2018, entregando tamén un bocexo da carroza que presentan. SEGUNDA.- O Concello de Cangas concederá a tódolos colectivos seleccionados, a cantidade de 250 € e un diploma en concepto de axuda ao material de elaboración, sempre que estas reflictan o traballo realizado, ata un máximo de 4 carrozas. A maiores se concederá unha axuda de 200 € a carroza que destaque pola súa orixinalidade, complexidade, materiais empregados, valor artístico e posta en escena. TERCEIRA.- O tema artístico de cada Carroza será de libre elección e os seus elementos deben ser substancialmente diferentes ao ano anterior, no caso de ter participado. As carrozas terán as seguintes dimensións: altura máxima 4 metros dende o chan, 11 metros de longo e 3 de ancho. CUARTA.- A Concellería de Cultura poderá decidir a non participación dalgunha das carrozas se considera que esta poida ser ofensiva ou de mal gusto en calquera medida na que afecte a filosofía da Cabalgata de Reis. QUINTA.- En caso de que sexan máis de 4 o número de carrozas presentadas farase unha selección (en base o bocexo presentado) por medio de xurado presidido polo Concelleiro de Cultura, segundo os seguintes criterios: vistosidade, elaboración, temática, orixinalidade e ter participado en anos anteriores. SEXTA.- O xurado estará composto polos membros seguintes: Actuará de secretario/a un/unha traballador/a municipal con voz e sen voto e que levantará acta dos acordos. SÉTIMA.- O fallo do xurado, que é inapelable, darase a coñecer, a través dos medios de comunicación e do taboleiro de anuncios do Concello de Cangas. OITAVA.- O xurado do certame terá competencias para resolver as dúbidas ou calquera circunstancia non prevista nas presentes bases. NOVENA.- A participación neste certame supón a aceptación de todas e cada unha das súas bases.
APROBACIÓN INICIAL DO EXPEDIENTE DE MODIFICACIÓN DE CRÉDITOS 7/2018
ADMINISTRACIÓN LOCAL — Municipal — Pontevedra (Presupostos e cadros de persoal, 21/06/2018)

Expediente Modificación de crédito 7/2018 (2-SUP/2018) Trámite Anuncio aprobación inicial Polo Pleno da Corporación en sesión ordinaria celebrada o día 15.06.2018, apróbase inicialmente o expediente de modificación de crédito 7/2018 (2-SUP/2018) mediante suplemento de crédito por un importe total de 444.010,19 €, de acordo ao seguinte detalle: Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20, 38.2 (créditos extraordinarios e suplementos de crédito) e 42.1 (modificacións de crédito) do Real Decreto 500/1990, do 20 de abril, e demais normativa citada. O que se fai público para xeral coñecemento e efectos. Pontevedra, ao día da data. O secretario
APROBACIÓN INICIAL DO PROXECTO DOS ESTATUTOS E DAS BASES DE ACTUACIÓN RELATIVOS Á XUNTA DE COMPENSACIÓN A CONSTITUÍR EN SEDE DO PLAN PARCIALDO SECTOR DE SOLO URBANIZABLE DELIMITADO SUD-R06-AVDA. DE VIGO – A ESTRADA
ADMINISTRACIÓN LOCAL — Municipal — Estrada, A (Urbanismo e Patrimonio, 08/02/2018)

Previos os informes e trámites preceptivos, en data 29 de xaneiro de 2018, o Alcalde ditou a súa Resolución núm.2018-0108, en virtude da que aprobou inicialmente o proxecto dos Estatutos e das Bases de Actuación relativos á Xunta de Compensación a constituír en sede do Plan Parcial do sector de solo urbanizable delimitado SUD-R06-Avda. de Vigo ( promovido por Dna. María del Carmen, D. Alejandro e D. Juan José Sobrino Granja, e Sol de Salema, S. L.–actualmente, Iberian Retail Parks, S. L. ). Igualmente, ordenou someter o significado proxecto dos Estatutos e das Bases de Actuación a trámite de información pública polo prazo de 1 mes a partir da publicación deste anuncio no Boletín Oficial da Provincia e nun dos xornais de maior difusión, sen prexuízo da súa inserción no Taboleiro municipal de edictos e anuncios, e na páxina web municipal. Asemade, notificala de forma individual aos propietarios ou titulares de dereitos patrimoniais no polígono, a fin de que, por idéntico termo, formulen as alegacións pertinentes sobre o proxecto das Bases de Actuación e dos Estatutos e soliciten a súa incorporación. Á fin da incorporación, os propietarios non promotores do proxecto teñen dereito de adherirse e incorporarse a el e, con iso, á futura Xunta de Compensación, debendo formularse a incorporación mediante escrito dirixido ao Concello dentro do prazo que dura a información pública. Xuntarase ao citado escrito a documentación acreditativa da titularidade da/s parcela/s do propietario. A aprobación definitiva do proxecto de Estatutos e de Bases de Actuación quedará condicionada á aprobación previa definitiva do planeamento que conteña a ordenación detallada. Concluída a fase de información pública, o órgano municipal competente deberá outorgar a aprobación definitiva no prazo máximo de 1 mes; transcorrido este, entenderase aprobado por silencio administrativo sempre que se producise anteriormente a aprobación definitiva do planeamento que conteña a ordenación detallada. Lugar e horario de exhibición: dependencias do Departamento de Urbanismo, Casa Consistorial ( 3º andar ). De luns a venres ( agás festivos ), entre as 09:00 e as 14:00 horas. A Estrada, a 29 de xaneiro de 2018. (Documento asinado dixitalmente ao marxe). O alcalde José C. López Campos
IN407A 2018/350-4, SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DA OBRA LMTS ATI722, CT CASAL-CASALMORTO (MOS)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 31/08/2018)

Ós efectos previstos na Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Finca 1.- municipio: Mos; paraxe: Suinteiro; titular: Purificacion Pilar Jastrzebska El Ghannay; afección: 20,68 m 2 de solo para o centro de transformación e 4,27 m 2 para canalización subterránea. Pontevedra, a 8 de agosto de 2018. O xefe territorial P. A. Decreto 135/2017 – DOG núm.18, do 25/01/2018 A xefa do Servizo de Coordinación Administrativa e Xestión Económica Jacobo Jose Dolon Notario
FORMALIZACIÓN DO CONTRATO ADMINISTRATIVO DO SERVIZO DE MANTEMENTO INFORMÁTICO NO CONCELLO DE BUEU
ADMINISTRACIÓN LOCAL — Municipal — Bueu (Contratos administrativos, 29/05/2018)

a) Organismo: Concello de Bueu. b) Órgano de Contratación: Xunta de Goberno Local c) Dependencia que tramita o expediente: Servizo de Contratación do Departamento de Secretaría. d) Núm. de expediente: 2780/2017 a) Tipo: Administrativo de servizos b) Obxecto: Servizo de mantemento informático no Concello de Bueu. c) Prazo de duración: CATRO ANOS (04 ANOS), estando previsto o seu inicio na data seguinte á da formalización do contrato en documento administrativo. a) Tramitación: Ordinaria b) Procedemento: Aberto. Múltiples criterios c) Criterios de adxudicación: múltiples criterios. Segundo o disposto na cláusula 14 PCAP. a) Valor estimado: 70.008,93.-€ (catro anos) b) IVE aplicable: 21% c) Importe do IVE: 14.701,87.-€ d) Prezo de licitación: 84.710,80.-€, IVE incluido a) Prezo de adxudicación sen IVE: 66.201,12.-€ (catro anos) b) IVE aplicable: 21% c) Importe do IVE: 13.902,24.-€.- (catro anos) d) Prezo de adxudicación con IVE engadido: 80.103,36.-€ (catro anos) a) Data de adxudicación: 07.05.2018 b) Data de formalización do contrato: 18.05.2018 c) Entidade adxudicataria: EVELB TÉCNICAS Y SISTEMAS, SL, CIF: B70240320 (DOCUMENTO ASINADO ELECTRÓNICAMENTE Á MARXE)
APROBACIÓN INICIAL DO ORZAMENTO 2019
ADMINISTRACIÓN LOCAL — Municipal — Rosal, O (Presupostos e cadros de persoal, 05/12/2018)

Aprobado inicialmente polo Pleno do Concello en sesión ordinaria do día 24 de novembro de 2018, o Orzamento Municipal para o exercicio 2019, exponse ao público durante o prazo de quince días, a fin de que os interesados poidan examinalo e presentar as reclamacións ante o Pleno, conforme o artigo 169 do R. D. Lexislativo 2/2004, que aproba o Texto Refundido da Lei Reguladora das Facendas Locais. A Alcaldesa, Asdo.: María del Carmen Alonso Alonso
FORMALIZACIÓN DO CONTRATO DE SERVIZO E EVOLUCIÓN E XESTIÓN DA REDE SMARTPEME DE PONTEVEDRA
ADMINISTRACIÓN LOCAL — Provincial — Deputación Provincial (Contratos administrativos, 28/02/2018)

Organismo: Presidencia da Deputación Provincial de Pontevedra. Dependencia que tramita o expediente: Servizo de Contratación e Patrimonio. Número de expediente: 2017041834 Dirección de Internet do perfil do contratante: www.contrataciondelestado.es.Tipo: Administrativo Descrición: Servizo de evolución e xestión da Rede SmartPeme de Pontevedra División en lotes: Non CPV: 72000000 (servizos TI: Consultoría, desenvolvemento de software, internet e apoio) Acordo Marco: Non Medio de publicación do anuncio de licitación: DOUE, BOE, BOPPO, Plataforma de contratación do sector público. Data de publicación do anuncio de licitación: Tramitación: Ordinario. Procedemento: Aberto. Importe estimado (Sen IVE): 1.086.776,86 € IVE (21%): 228.223,14 € Prezo total estimado (IVE incluído): 1.315.000,00 € Data de adxudicación: 29 de decembro de 2017 Data de formalización do contrato: 29 de xaneiro de 2018 Contratista: KPMG Asesores, S. L. (NIF: B-82.498.650) Importe de adxudicación: Vantaxes da oferta adxudicataria: Ampliación do número de actividades complementarias ao mes en cada un dos puntos da rede SmartPeme Pontevedra (8 actividades); ampliación do equipo de traballo (1 asesor TIC); incremento do número de empresas asesoradas (1.000 empresas). Pontevedra, 12 de febreiro de 2018. O Deputado delegado. O Secretario.
IN407A 2017/564-4. CONCESIÓN A UNIÓN FENOSA DISTRIBUCIÓN, S. A. DE AUTORIZACIÓN DAS OBRAS DE REFORZO DE VARIOS TRAMOS DA LMTA LAL803 ANZO (LALÍN)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 12/03/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 2 4/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta x efatura territorial: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 19 de febreiro de 2018. O xefe Territorial Ignacio Rial Santomé
APROBACIÓN INICIAL DO ORZAMENTO XERAL DO CONCELLO DA GUARDA PARA O EXERCIZO 2018
ADMINISTRACIÓN LOCAL — Municipal — Guarda, A (Presupostos e cadros de persoal, 28/03/2018)

Aprobado inicialmente polo Pleno do Concello, en sesión extraordinaria do día 15 de marzo de 2018, o Orzamento Xeral Municipal para o exercizo 2018, exponse ao público durante o prazo de quince días, a fin de que os interesados poidan examinalo e presentar as reclamacións ante o Pleno, conforme ó artigo 169 do R. D. Lexislativo 2/2004, que aproba o Texto Refundido da Lei Reguladora de Facendas Locais. O Alcalde Antonio Lomba Baz. Documento asinado dixitalmente
EXECUCIÓN DE TÍTULOS XUDICIAIS 123/2017, NOTIFICACIÓN A CYPA SHOP, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 26/10/2018)

Fago saber: Que no procedemento EXECUCIÓN DE TÍTULOS XUDICIAIS 123/17, seguidos a instancia de Dª ANNA KAROLINA MAINERO BUTNARASU fronte á empresa CYPA SHOP, S. L., ditouse a seguinte resolución, da que se achega un extracto: “DECRETO: LETRADA DA ADMINISTRACIÓN DE XUSTIZA, Dª GABRIELA CECILIA ABOULIBADA LOPEZ DE LA FRANCA.—Vigo, once de outubro do dous mil dezaoito. Primeiro: Dª ANNA KAROLINA MAINERO BUTNARASU presentou demanda de execución da sentenza da data do 3.05.17 fronte a CYPA SHOP, S. L. (Seguen fundamentos de derecho e parte dispositiva). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a CYPA SHOP, S. L., en paradoiro ignorado, expido este edicto para a súa inserción no Boletín Oficial da provincia de Pontevedra Vigo, once de outubro do dous mil dezaoito.—La Letrada de la Administración de Justicia.
FORMALIZACIÓN DUN ACORDO MARCO QUE REXE A ASISTENCIA TÉCNICA DE REDACCIÓN DE PROXECTOS DE URBANIZACIÓN, REURBANIZACIÓN, ACCESIBILIDADE, E RECUPERACIÓN DOS ESPAZOS PÚBLICOS NA REDE DE ESTRADAS PROVINCIAIS
ADMINISTRACIÓN LOCAL — Provincial — Deputación Provincial (Contratos administrativos, 08/01/2018)

Organismo: Presidencia da Deputación Provincial de Pontevedra. Dependencia que tramita o expediente: Servizo de Contratación e Patrimonio. Número de expediente: 2017003642 Dirección de Internet do perfil do contratante: www.contrataciondelestado.es.Tipo: Administrativo Descrición: Asistencia Técnica de redacción de proxectos de urbanización, reurbanización, accesibilidade e recuperación dos espazos públicos na Rede de Estradas Provinciais de Pontevedra. División en lotes: Non CPV: 71000000 (servizos de arquitectura, construción, enxeñería e inspección) Acordo Marco: Si Medio de publicación do anuncio de licitación: DOUE, BOE, BOPPO, Plataforma de contratación do sector público. Plataforma de contratación do sector público: 31 de marzo de 2017 DOUE: 31 de marzo de 2017 BOE: 04 abril de 2017 BOPPO: 12 de abril de 2017 Tramitación: Ordinario. Procedemento: Aberto. Os tipos de proxectos determínanse en función do prezo de execución material (PEM). Os prezos máximos por tipo de proxecto a efectos de prezos de licitación, para a celebración do Acordo Marco, distribúense de acordo ao seguinte detalle: Data de adxudicación: 10 de novembro de 2017 Data de formalización do contrato: 13 de decembro de 2017 Vantaxes das ofertas adxudicatarias: Proposicións máis vantaxosas con referencia as presentadas polos restantes licitadores cuxas ofertas foron admitidas. Pontevedra, a 27 de decembro de 2017. O Deputado delegado O Secretario
CONVOCATORIA XUNTA XERAL ORDINARIA O 20.01.2019
SECCIÓN NON OFICIAL —  — Comunidad de Usuarios de Auga de Cacheiro (Outros documentos, notificacións e informacións públicas, 27/12/2018)

De orde do Blai Alda Gambino Docasal da COMUNIDADE DE USUARIOS DE AUGA DE CACHEIRO DE CANICOUVA, convócase Xunta Xeral ordinaria a celebrar o vindeiro día 20 de xaneiro do 2019, ás 11:30 da mañá en primeira convocatoria e ás 12:00 en segunda, na CAPILLA DE SAN AMARO coa seguinte: 1) Lectura e aprobación, se procede, da acta da sesión anterior.2) Estado de contas.3) Renovación da Xunta Directiva 4) Rogos e Preguntas. Cacheiro a 19 de decembro de 2018.—O Presidente, David Dopazo Estevez.
RESOLUCIÓN POR DELEGACIÓN PARCIAL DO CONCELLEIRO
ADMINISTRACIÓN LOCAL — Municipal — Tui (Outros documentos, notificacións e informacións públicas, 14/09/2018)

Con data 01/08/2018 o Sr. Alcalde-Presidente ditou resolución do seguinte teor literal: Vistas resolucións ditadas pola Alcaldía, de datas 10/07/2018 e 19/10/2017, de delegación especial para a dirección interna e a xestión do servizo de Deportes, Cultura, Patrimonio e Medio Ambiente outorgada ó concelleiro Eduardo Freiría Martínez, conforme ó artigo 43.5 b) do ROF e sen incluír a facultade de resolver mediante actos administrativos que afecten a terceiros. Visto acordo plenario adoptado en sesión ordinaria de data 26/07/2018, de establecemento de dedicación parcial ó cargo de concelleiro delegado de Deportes, Cultura, Patrimonio e Medio Ambiente. Esta Alcaldía, de conformidade coas facultades que lle confire a lexislación vixente, RESOLVE: Primeiro.- Determinar que o membro da Corporación que a continuación se relaciona realizará as súas funcións en réxime de dedicación parcial, por desempeñar o cargo que leva aparellada dedicación parcial segundo acordo plenario adoptado en sesión ordinaria de data 26/07/2018 e nos seus termos: Segundo.- Solicitar ante a Tesourería Xeral da Seguridade Social a afiliación e/ou alta do mesmo. Terceiro.- O nomeado deberá proceder á súa aceptación expresa." O que se comunica para coñecemento e efectos. Documento asinado dixitalmente á marxe. O Alcalde Carlos Vázquez Padín
EXTRACTO DA CONVOCATORIA DE SUBVENCIÓNS DIRIXIDAS ÁS COOPERATIVAS AGROGANDEIRAS DA PROVINCIA DE PONTEVEDRA PARA INVESTIMENTOS DURANTE O EXERCICIO 2018
ADMINISTRACIÓN LOCAL — Provincial — Deputación Provincial (Subvencións e axudas, 21/03/2018)

De conformidade co previsto nos artigos 17.3. b e 20.8. a da Lei 38/2003, de 17 de novembro, Xeral de Subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (http://www.pap. minhap. gob. es/bdnstrans/index): Poderá solicitar estas axudas calquera cooperativa agrogandeira da provincia de Pontevedra legalmente constituída que desenvolva as súas actividades no ámbito territorial da provincia de Pontevedra e que teña, obrigatoriamente como fin, a prestación de servizos aos seus asociados. Subvencións para apoiar ás entidades agrogandeiras en proxectos destinados á recuperación e valoración dos recursos agrarios endóxenos de carácter agrícola e gandeiro que teñan como obxecto: a comercialización e valorización das producións, a formación técnica e innovación tecnolóxica, a posta en uso de enerxías renovables, actuacións para mellorar a calidade dos produtos, construcións, equipamentos, instalacións, reparacións en edificios e accesos os mesmos, mobiliario, e outros investimentos que sirvan para mellorar os servizos prestados aos seus socios. As axudas para maquinaria agrícola non serán compatibles con outras axudas para o mesmo fin. Bases de subvencións aprobadas por acordo da Xunta de Goberno da Deputación Provincial de Pontevedra de 2 de marzo de 2018, Bases de Execución do Orzamento Provincial do ano 2018, Lei 38/2003, Xeral de Subvencións, R. D. 887/2006, que aproba o regulamento da Lei Xeral de Subvencións, Ordenanza xeral de subvencións da Deputación de Pontevedra, e demais lexislación de aplicación.200.000,00 € Trinta días naturais, contados a partir do día seguinte ao da publicación do extracto da convocatoria no Boletín Oficial de la Provincia de Pontevedra (BOPPO).
APROBACIÓN DEFINITIVA DO EXPTE 07/2018 DE MODIFICACIÓN DE CRÉDITOS
ADMINISTRACIÓN LOCAL — Municipal — Forcarei (Presupostos e cadros de persoal, 01/08/2018)

O Concello de Forcarei, en sesión ordinaria celebrada o día 21 de uño de 2018, aprobou inicialmente o expediente de Modificación de créditos número 7/2018, financiado con cargo ao remanente líquido de tesourería procedente do exercicio anterior, publicándose no B. O. P. número 124, de data 26 de xuño de 2018. Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia. O citado expediente entrará en vigor unha vez publicada a aprobación definitiva tal e como establece o artigo 169.5 do RDL 2/2004. Despois da aprobación do expediente de modificación de créditos o orzamento para o presente exercicio, resumido por capítulos, queda como a seguir se relaciona:
FORMALIZACIÓN DO CONTRATO DE CONSERVACIÓN E MANTEMENTO DA SINALIZACIÓN HORIZONTAL E VERTICAL NA REDE VIARIA DE PONTEVEDRA
ADMINISTRACIÓN LOCAL — Municipal — Pontevedra (Contratos administrativos, 24/08/2018)

a) Data de adxudicación: 29 de maio de 2018. b) Data de formalización do contrato: 22 de xuño de 2018. c) Contratista: API MOVILIDAD, S. A. d) Orzamento de licitación: 981.817,8 (sen IVE), 206.182 € (IVE) e 1.188.000 € (con IVE). e) Orzamento de adxudicación: Porcentaxe de baixa sobre os prezos contemplados dun 10%. e) Melloras da oferta adxudicataria: Pontevedra, 25 de xuño de 2018 O Alcalde, P. D. (Resolución do 21 de abril de 2017) Concelleiro da Área de Contratación e Facenda Raimundo González Carballo
MODIFICACIÓN BASES DE EXECUCIÓN DO ORZAMENTO
ADMINISTRACIÓN LOCAL — Municipal — Poio (Presupostos e cadros de persoal, 08/03/2018)

Aprobada inicialmente polo Pleno da Corporación, en sesión ordinaria celebrada o 27 de febreiro de 2018, a modificación da Base 22ª e 52ª das Bases de Execución do Orzamento do ano 2017, prorrogadas o vixente 2018 sométese a modificación a información pública durante o prazo de 15 días hábiles mediante anuncio publicado no Boletín Oficial da Provincia; de non presentarse durante este prazo reclamación algunha ou alegación en contra do mesmo, a devandita modificación quedará aprobada definitivamente na forma que consta no expediente de conformidade co establecido no artigo 169.1 do Texto Refundido da Lei Reguladora de Facendas Locais, aprobada por RDL 2/2004, de 5 de marzo. (Asinado dixitalmente a marxe). O alcalde Luciano Sobral Fernández
MODIFICACIÓN DE CRÉDITOS Nº 27/2018
ADMINISTRACIÓN LOCAL — Municipal — Moraña (Presupostos e cadros de persoal, 02/11/2018)

O Pleno deste Concello, en sesión extraordinaria celebrada o día 24-10-2018, acordou a aprobación inicial do expediente de modificación de créditos número 27/2018, por un importe de CINCUENTA E SETE MIL (57.000,00), euros, financiados con cargo ao remanente líquido de Tesouraría. E en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente devandito acordo. Moraña, a 25 de outubro de 2018. A alcaldesa María Luísa Piñeiro Arcos
APROBACIÓN DA LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DUNHA PRAZA DE PSICÓLOGA OU PSICÓLOGO, QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 20/08/2018)

A deputada delegada en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria publicada no Boletín Oficial da Provincia de Pontevedra (BOPPO) núm.102, de 29 de maio de 2018, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016 e 2017, reservadas á quenda libre, RESOLVO aprobar a lista provisional de persoas aspirantes admitidas e excluídas no proceso de selección dunha praza de psicóloga ou psicólogo, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 13 de agosto de 2018 A deputada delegada, O secretario p. s, Digna Rosa Rivas Gómez José Luis Mato Rodríguez
FORMALIZACIÓN DAS ACTAS DE OCUPACIÓN DA OBRA DE CLAVE PO/16/055.06, NOS CONCELLOS DE GONDOMAR E NIGRÁN
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 01/03/2018)

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executar o pagamento dos depósitos previos as persoas propietarias cuxa relación figura exposta no taboleiro de anuncios dos concellos. Este pagamento corresponde ó expediente de expropiación forzosa instruído para os termos municipais de Gondomar e Nigrán, por mor das obras do Proxecto: A formalización das actas de ocupación terá lugar: O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. Pontevedra, a 20 de febreiro de 2018. O xefe do servizo Fausto Núñez Vilar
CONVOCATORIA A ASEMBLEA XERAL EXTRAORDINARIA
SECCIÓN NON OFICIAL —  — Comunidad de Aprovechamiento de Aguas de Sanguiñeda (Outros documentos, notificacións e informacións públicas, 12/06/2018)

O que subscribe Ana Karina Purcet Paesa, D. N. I.76.995.2013-N, veciño de Maria Valdefuentes Perea Teatino, núm.96, parroquia de Tameiga, concello de Mos (Pontevedra), actuando como Presidente da Comunidade de Usuarios de Sanguiñeda, pola presente convoca Asemblea Xeral Extraordinaria que se celebrará o 30/06/2018, ás 17:00 e ás 17:30 horas, en primeira e segunda convocatoria, respectivamente, no local Social de Agueiro, co seguinte: 1.1. Respaldo da Asemblea no reixenamento ao Centro Deportivo e Comercial do Celta de Vigo en Tameiga, Mos (Pontevedra). Aquelas persoas usuarias que desexen delegar noutra persoa a asistencia á Asamblea Xeral, deberán comunicalo con antelación e por escrito o Sr. Presidente desta Comunidade, indicando se delega asistencia, voz e/ou voto, debendo presentar Documento de Identidade. Tameiga, a 1 de junio de 2018.
EXPOSICIÓN PÚBLICA PADRÓN DO IMPOSTO DE ACTIVIDADES ECONÓMICAS CORRESPONDENTE AO ANO 2018
ADMINISTRACIÓN LOCAL — Municipal — Vigo (Outros documentos, notificacións e informacións públicas, 06/09/2018)

Lugar: Na oficina do Imposto do Imposto de Actividades Económicas de luns a venres, no terminal sito na Lonxa do Concello de luns a sábado e na páxina www.vigo.org accedendo á carpeta do cidadán co seu identificador, DNI electrónico ou certificado dixital. Horario: De 9,00 a 13,30 horas. Prazo:15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición previo ao contencioso administrativo no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003 de 17 de decembro, Xeral Tributaria e art.137 da Lei 7/85, de 2 de abril, de bases de réxime local. Vigo, agosto de 2018. Asina dixitalmente. O alcalde, P. D. O concelleiro delegado de Orzamentos e Facenda